На основу члана 25. Закона о јавном информисању и медијима ( „Службени гласник РС“ бр. 92/23), члана 18. и 19. Правилника о суфинасирању пројекта за остваривање јавног интереса у области јавног информисања („Службени гласник РС“ број 6/2024), члана 70. Статута Општине Владичин Хан („Службени гласник Града Врања“, број 7/2024-пречишћен текст), члана 30. Одлуке о Општинском већу Општине Владичин Хан („Службени гласник Града Врања“, број 09/19), члана 73. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан на седници одржаној дана 17.05.2024. године, донело је:

**Р Е Ш Е Њ Е**

**О ИМЕНОВАЊУ СТРУЧНЕ КОМИСИЈЕ ЗА ОЦЕНУ ПРОЈЕКАТА ПОДНЕТИХ НА ЈАВНИ ПОЗИВ ЗА СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН РАДИ ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ВЛАДИЧИН ХАН У 2024. ГОДИНУ**

**I**

**ИМЕНУЈУ СЕ** чланови стручне Комисије за оцену пројеката поднетих на јавни позив за суфинансирање пројеката из буџета општине Владичин Хан ради остваривање јавног интереса у области јавног информисања на територији Општине Владичин Хан у 2024. години, који је објављен 28.02.2024. године ( у даљем тексту Комисија) и то:

1.Миодраг Миљковић, Друштво новинара Ниш

2. Драган Ђорђевић, Независно удружење новинара Србије

3. Драган Пејчић, медијски радник.

**II**

Комисија на првој седници бира председника Комисије, који координара радом Комисије и води седнице.

 Сваки члан комисије, након увида у конкурсну документацију, даје писмену изјаву да није у сукобу интереса и да не обавља јавну функцију.

 Административно – техничку подршку раду Комисије пружају запослена или радно ангажована лица у Одељењу за општу управу, заједничке послове и послове органа општине Општинске управе Општине Владичин Хан.

**III**

Комисија обавља следеће послове:

1) разматра и оцењује пројекте у складу са бодовном листом за оцењивање пројеката;

2) сачињава ранг листу пројеката на основу броја добијених бодова;

3) предлаже износ средстава за подржане пројекте полазећи од планираних активности и оцене буџета пројекта, а на основу ранг листе;

4) доставља Општинском већу Општине Владичин Хан потписан предлог расподеле средстава, са образложењем и

5) поново разматра и одлучује о пројектима, у ситуацији када Општинско веће Општине Владичин Хан оцени да предлог комисије није у складу са прописом или са критеријумима који су објављени у јавном позиву.

Члан комисије оцењује пројекте независно и самостално, у свом личном својству, у складу са критеријумима наведеним у јавном позиву и прописима којима се регулише суфинансирање пројеката у области јавног информисања.

Члан комисије у поступку оцењивања не сме да заступа ставове и интересе било које организације, интересне групе, издавача медија, других правних или физичких лица, као ни ставове предлагача на чији је предлог изабран.

Ранг листа пројеката, предлог расподеле средстава и записник о раду комисије и одлучивању објављују се, без одлагања, на веб презентацији Општине Владичин Хан.

**IV**

Са председником и члановима комисије, закључује се уговор којим се утврђују права и обавезе чланова комисије.

Накнада за рад члановима стручне комисије одређује се у нето износу у висини од 14.000,00 динара.

 Чланови стручне Комисије имају право на накнаду путних трошкова у висини цене аутобуске карте.

**V**

Решења ступа на снагу даном доношења.

**VI**

Решење објавити на веб сајту Општине Владичин Хан и доставити: Одељењу за привреду и финансије, члановима комисије и архиви.

**О б р а з л о ж е њ е**

Конкурсом за суфинансирање пројекта за остваривање јавног интереса у области јавног информисања на територији општине Владичин Хан у 2024 години број 06-21/3/24-III од 28.02.2024. године позвана су новинарска и медијска удружења да писаним путем предложе чланове стручне комисије и теоретичари, аналитичари и практичари из области медија заинтересовани за учешће у рад комисије да писаним путем предложе своје чланство у комисији.

Чланом 25. став 1. и 3. Закона о јавном информисању и медијима и чланом 18. и 19. Правилника о суфинасирању пројекта за остваривање јавног интереса у области јавног информисања прописано је да оцену пројеката поднетих на конкурсу врши стручна комисија од три или пет чланова, коју именује руководилац органа који је расписао конкурс и то из реда теоретичара, аналитичара и практичара из области медија који се самостално пријављују, односно која пријављују новинарска и медијска урдужења а који нису у сукобу интереса односно који не обављају јавну функцију у смислу прописа којима се уређује сукоб интереса при обављању јавне функције.

 На основу члана 21. став 2., 3., и 4. Правилника о суфинасирању пројекта за остваривање јавног интереса у области јавног информисања прописано је да након достављања предлога за чланове комисије стручна служба органа који је расписао конкурс саставља две ранг листе пријављених кандидата у складу са бројем бодова из бодовних листи (кандидати које су предложила новинарска и медијска урдужења и кандидати који се самостално пријављују). На основу наведене ранг листе руководилац органа који је расписао конкурс именује комисију у складу са ставом 1. овог члана. У случају да кандидати имају исти број бодова стручна служба органа који је расписао конкурс жребањем ће изабрати кандидата који ће бити именован за члана комисије и о томе сачинити записник.

Комисија за проверу докуметнтације по јавном позиву за суфинансирање пројеката за остваривање јавног интереса у области јавног информисања на територији општине Владичин Хан у 2024 години по Решењу и о изменама и допунама решења о образовању комисије за проверу документације поднете по јавном позиву за суфинансирање пројектата за остваривање јавног интереса у области јавног информисања на територији општине Владичин Хан у 2024 године извршила је рангирање кандидата и сачинила ранг листу пријављених кандидата за чланове стручне комисије број 06-57/2024-III од 15.05.2024. године и исту са записником, доставила Општинском већу на даљу надлежност.

Имајући у виду горе наведено а на основу наведене ранг листе кандидата за чланове стручне комисије именована је комисија као у диспозитиву овог решења.

Упутство о правном средству: Ово решење је коначно у управном поступку и против истог жалба није допуштена већ се може покренути управни спор тужбом пред Управним судом у року од 30 дана од дана пријема решења

 **ОПШТИНСКО ВЕЋЕ ОПШТИНЕ ВЛАДИЧИН ХАН**

 **БРОЈ: 06-58/1/24-III**

 **П Р Е Д С Е Д Н И К,**

 **Горан Младеновић**